cyanic-selkie/wikianc huggingface dataset:
Θεώρηµα Μπολζάνο-Βάιερστρας
Ιστορία
Το θεώρημα αποδείχτηκε για πρώτη φορά το 1817 από τον Τσέχο μαθηματικό Μπολζάνο. Για πενήντα περίπου χρόνια δεν θεωρήθηκε αρκετά σημαντικό. Ο Γερμανός Βάιερστρας όμως το ανακάλυψε ξανά και το απόδειξε πάλι.
Παραπομπές
Κατηγορία:Ακολουθίες
Δομημένη καλωδίωση
thumb|Τα καλώδια που είναι κάτω από το πάτωμα αφαιρούνται Η δομημένη καλωδίωση ασχολείται κυρίως με τον τρόπο που θα εγκατασταθούν μέσα μετάδοσης που θα χρειαστούν για να συνδεθούν δικτυακές συσκευές σε κτίρια.
Η δομημένη καλωδίωση αφορά τη δομή της καλωδιακής εγκατάστασης ενός τοπικού δικτύου και τις προδιαγραφές που αυτή θα πρέπει να διαθέτει. Αποτελεί σημαντικό παράγοντα για τις μελλοντικές φυσικές επεκτάσεις του δικτύου, για τις αναδιατάξεις των δομικών στοιχείων του, καθώς και για την αναβάθμιση των προσφερόμενων υπηρεσιών του.
Χωρίζεται σε 5 υποσυστήματα. Από αυτά τα υποσυστήματα 3 είναι σημεία σύνδεσης και 2 είναι καλωδιώσεις.
Σημεία σύνδεσης
Συστήματα δομημένης καλωδίωσης
Καλωδιώσεις
Κατηγορία:Δίκτυα υπολογιστών
Ίων
Ο όρος Ίων μπορεί να αναφέρεται στις εξής έννοιες:
Κατηγορία:Αποσαφηνίσεις ονομάτων
Κάρπαθος
Βρίσκεται στη μέση του Καρπαθίου πελάγους μεταξύ της νήσου Ρόδου ανατολικά και της νήσου Κρήτης δυτικά και έχει πρωτεύουσα τα Πηγάδια (ή Κάρπαθο).
Ονομασία
Για την ονομασία του νησιού, υπάρχουν πολλές εκδοχές. Ο Όμηρος την ονομάζει Κράπαθο, σύμφωνα με αναφορά στα Γεωγραφικά του Στράβωνα. Άλλα αρχαία ονόματα του νησιού είναι Τετράπολις, Ανεμόεσσα , ενώ κατά το Μεσαίωνα ονομαζόταν Scarpanto (η ονομασία αυτή για το νησί επιβιώνει ακόμη στα ιταλικά). Η Κάρπαθος έχει δώσει το όνομά της στο πέλαγος που την περιβρέχει, το Καρπάθιο Πέλαγος.
Αρχαιότητα
μικρογραφία|Χάρτης της Καρπάθου, [[Κριστόφορο Μπουοντελμόντι, 1420]] Η Κάρπαθος είναι η μυθολογική πατρίδα του Τιτάνα Ιαπετού, νήσος της γέννησης του Πρωτέα, που ήταν ο πρώτος βασιλιάς της και τόπος ανατροφής της Αθηνάς. Στην Κάρπαθο έζησε ένα μέρος της ζωής του και ο Προμηθέας. To νησί της Καρπάθου συνδέεται τόσο στα αρχαία όσο και στα Μεσαιωνικά χρόνια με το νησί της Ρόδου. Το σημερινό όνομα του νησιού προέρχεται από έναν απλό αναγραμματισμό του ονόματος όπως το καταγράφει ο Όμηρος στην Ιλιάδα από "Κράπαθος" σε "Κάρπαθος" (οἳ δ' ἄρα Νίσυρόν τ' εἶχον Κράπαθόν τε Κάσον τε). Η κατά τον Όμηρο «Κράπαθος» αρχικά αναφέρεται ότι βρισκόταν υπό Μινωική επιρροή και αργότερα υπήρξε μέλος της Αθηναϊκής συμμαχίας.
Κατά την Αρχαιότητα, υπήρχαν 4 οχυρωμένες πόλεις: η Αρκάσια, η Βρυκούς, η Κάρπαθος και η Σάρος, στη νησίδα Σαρία. Στον πορθμό πλάτους 100 περίπου μέτρων που χωρίζει τα δυο νησιά, υπάρχουν, από τη μεριά της Καρπάθου, ερείπια του αρχαίου ναού του Πορθμίου Ποσειδώνα, ενώ ο όρμος του Τριστόμου ήταν το μεγάλο φυσικό λιμάνι της αρχαίας Βρυκούντος. Ο Απολλώνιος ο Ρόδιος στο έργο του Αργοναυτικά έγραψε ότι οι Αργοναύτες χρησιμοποιούσαν την Κάρπαθο ως λιμάνι για τα ταξίδια τους στην Λιβύη και την Κρήτη (Κάρπαθος: ἔνθεν δ' οἵγε περαιώσεσθαι ἔμελλον). Ο Διόδωρος Σικελιώτης, ο Πομπόνιους Μέλας, ο Πλίνιος ο Πρεσβύτερος και ο Στράβων καταγράφουν ότι το νησί εποικίστηκε από τους Δωριείς. Την εποχή που ξέσπασε ο Πελοποννησιακός Πόλεμος (431 π.Χ.) η Κάρπαθος συντάχθηκε με την Αρχαία Σπάρτη αλλά έχασε την ανεξαρτησία της από την Ρόδο (400 π.Χ.). Αργότερα (42 π.Χ.) έπεσε στην Αρχαία Ρώμη, όταν διαιρέθηκε η Ρωμαϊκή αυτοκρατορία (395 μ.Χ.) το νησί μετήλθε στην Βυζαντινή αυτοκρατορία.
Μεσαίωνας
Τα πρωτο-χριστιανικά χρόνια καταγράφονται στην Κάρπαθο μια μεγάλη σειρά από επίσκοποι όπως ο Ολύμπιος οπαδός του Νεστόριου, ο Ζωτικός (518), ο Μέννας (553), ο Ιωάννης, ο Λέων (787) και ο Φίλιππος (879). Τον 14ο αιώνα εισήλθε στην Λατινική εκκλησία και έγινε έδρα, οι 4 από τους Λατίνους επισκόπους καταγράφονται με το όνομα Νικόλαος. Η Λατινική Κάρπαθος καταγράφεται ακόμα και σήμερα από την Καθολική Εκκλησία σαν έδρα Αρχιεπισκόπου. Οι Οσπιτάλιοι Ιππότες που κυβερνούσαν τα Δωδεκάνησα με έδρα την Ρόδο έδωσαν την Κάρπαθο δώρο στους ευγενείς αδελφούς Αντρέα Μορίσκο και Λοντοβίκο Μορίσκο από την Δημοκρατία της Γένοβας (1304). Σε δύο χρόνια (1306) ο Αντρέα Κορνάρο που ανήκε στην Οικογένεια Κορνάρο από την αντίπαλη Δημοκρατία της Βενετίας κατέλαβε το νησί από τους Μορίσκο. Οι Κορνάρο κυβέρνησαν την Κάρπαθο μέχρι την χρονιά που τα Δωδεκάνησα κατακτήθηκαν από την Οθωμανική αυτοκρατορία (1538). Το Μεσαίωνα, το νησί ονομαζόταν στα Βενετσιάνικα Σκάρπαντο (Scarpanto) και στα Τούρκικα Κερπέ (Kerpe).
Μορφολογία και περιβάλλον
μικρογραφία|Η παραλία Άπελλα Το βραχώδες αλλά παλαιότερα καταπράσινο νησί, χαρακτηρίζεται από τις ψηλές βουνοκορφές του, οι οποίες αγγίζουν τα 1.215 μέτρα. Νοτιότερο σημείο του νησιού αποτελεί το ακρωτήριο Κάστελλος. Διατηρεί ακόμα μέτριας έκτασης πυκνά και αραιότερα πευκοδάση στα βόρεια και στα κεντροδυτικά του νησιού. Το έντονο ανάγλυφο χαρίζει στον επισκέπτη τοπία ιδιαίτερου φυσικού κάλλους, συνδυάζοντας την ομορφιά του βουνού και της θάλασσας. Ψηλά βουνά απ' τη μια και απότομες χαράδρες από την άλλη. Στα βράχια και τις βραχώδεις ακτές υπάρχουν είδη πτηνών προς εξαφάνιση όπως ο Μαυροπετρίτης, ο Αιγαιόγλαρος, ο Αρτέμης, ο Θαλασσοκόρακας, ο μύχος, ο Σπιζαετός και η Αετογερακίνα. Η Κάρπαθος είναι γενικότερα πέρασμα αποδημητικών πτηνών.
Μικροί κολπίσκοι και παραλίες με κρυστάλλινα νερά σχηματίζονται κατά μήκος όλης της ανατολικής πλευράς του νησιού και προσεγγίζονται εύκολα οι περισσότερες, είτε μέσω του ασφαλτοστρωμένου οδικού δικτύου, είτε με εκδρομικά πλοιάρια από την πόλη της Καρπάθου. Μερικές από αυτές έχουν βραβευθεί με την τιμητική γαλάζια σημαία, λόγω της ασφάλειας, της οργάνωσης και της καθαριότητάς τους. Υπάρχουν και άγνωστες και απόκρημνες ακτές, που προσεγγίζονται με μονοπάτια που περνούν μέσα από πεύκα και πηγές. Υπάρχουν επίσης σπήλαια με σταλακτίτες και σταλαγμίτες κυρίως στα κεντρικά του νησιού.
Στα βόρεια του νησιού εκτείνεται η νησίδα Σαρία.
Προστατευόμενες Περιοχές
Στην Κάρπαθο υπάρχουν δύο Προστατευόμενες Περιοχές που εντάσσονται στο Δίκτυο Natura 2000.
Ευθύνη για τη διαχείριση των Προστατευόμενων Περιοχών της Καρπάθου έχει η Μονάδα Διαχείρισης Προστατευόμενων Περιοχών Νοτιο-Ανατολικού Αιγαίου (ΜΔΠΠ ΝΑ), πρώην Φορέας Διαχείρισης Προστατευόμενων Περιοχών Δωδεκανήσου (ΦΔΠΠΔ) που εδρεύει στην Κάρπαθο και υπάγεται στον Οργανισμό Φυσικού Περιβάλλοντος και Κλιματικής Αλλαγής.
Η πρωτεύουσα του νησιού
μικρογραφία|Πηγάδια Καρπάθου, ο ναός των Αγίων Αποστόλων.
Για αρκετούς αιώνες πρωτεύουσα του νησιού ήταν το χωριό Απέρι, που βρίσκεται 8 χλμ. βορείως της σημερινής πρωτεύουσας, αθέατο από τη θάλασσα. Το Απέρι ήταν διοικητική και πνευματική πρωτεύουσα του νησιού ενώ σήμερα εξακολουθεί να είναι έδρα της Μητρόπολης Καρπάθου και Κάσου, έχοντας περί τους 500 κατοίκους. Επίνειο και μετόχι των Απεριτών ήταν το Ποσί, πεδινή και εύφορη περιοχή, στην οποία ανοίχτηκαν συν τω χρόνω κάποια πηγάδια. Μετά το 1821 κτίστηκαν σταδιακά στον τόπο αυτό μερικές αποθήκες. Περί το 1850 δημιουργήθηκε ένας οικισμός 50 κατοίκων με καταγωγή από το Απέρι τους οποίους αργότερα πλαισίωσαν κάτοικοι από τη Βωλάδα και τις Μενετές. Λόγω των πολλών πηγαδιών πήρε το όνομα Πηγάδια και το 1892 με περίπου 150 κατοίκους έγινε πρωτεύουσα του νησιού στη θέση του Απερίου, ως τότε καθιερωμένου διοικητικού κέντρου. μικρογραφία|Το λιμάνι της Καρπάθου, άποψη από το νεκροταφείο
Μετά απ' όλα αυτά κατέβηκαν και άλλοι πληθυσμοί από τα υπόλοιπα χωριά και έφτασαν αρκετές οικογένειες από τα ναυτικά νησιά της Δωδεκανήσου (Κάσο, Χάλκη, Σύμη, Κάλυμνο και Καστελλόριζο), τη Ρόδο και τη Κρήτη. Μεταπολεμικά εγκαταστάθηκαν και άλλοι μεμονωμένοι κάτοικοι από την υπόλοιπη Ελλάδα. Μέχρι το 1998, τα Πηγάδια αποτελούσαν αυτόνομο δήμο οπότε και έγιναν έδρα του Καποδιστριακού δήμου Καρπάθου ενώ από το 2010 και εντεύθεν αποτελούν πρωτεύουσα του Καλλικράτειου δήμου Καρπάθου. Σήμερα, τα Πηγάδια είναι μια σύγχρονη κωμόπολη 3.000 περίπου μόνιμων κατοίκων, με πολλά ξενοδοχεία και υπηρεσίες, καφετέριες και εστιατόρια. Εδώ βρίσκονται η αρχαία ακρόπολη του Ποσειδίου και διάσπαρτα αρχιτεκτονικά μνημεία από την εποχή της Ιταλοκρατίας (1912-1944). Στα Πηγάδια υπάρχει το κύριο λιμάνι του νησιού και σύγχρονη οργανωμένη μαρίνα σκαφών αναψυχής.
Διοικητικά
Η Κάρπαθος μαζί με τη γειτονική νησίδα Σαρία συγκροτεί τον Δήμο Καρπάθου που απαρτίζεται από τις Δημοτικές Ενότητες: α. Καρπάθου και β. Ολύμπου. Μαζί με τη νήσο Κάσο, τη νήσο Σαρία και μερικές μικρές νησίδες γύρω απ' αυτές, συγκροτούν την Περιφερειακή Ενότητα Καρπάθου-Κάσου της Περιφέρειας Νοτίου Αιγαίου, μια από τις 4 της Δωδεκανήσου. Ο συνολικός πληθυσμός της είναι περίπου 6.226 κάτοικοι. Στο πλαίσιο του σχεδίου Καποδίστριας που ίσχυσε από το έτος 1998 έως το 2010 η Κάρπαθος ήταν διαιρεμένη διοικητικά στον Δήμο Καρπάθου και στην Αυτοδιοίκητη Κοινότητα Ολύμπου Καρπάθου.
Δημοτική Ενότητα Καρπάθου
μικρογραφία|Η Δημοτική Ενότητα Καρπάθου Η Δημοτική Ενότητα Καρπάθου, πρώην Καποδιστριακός Δήμος Καρπάθου, έχει πληθυσμό 5.670 κατοίκους. Στη Δημοτική Ενότητα Καρπάθου περιλαμβάνονται οι πιο κάτω Κοινότητες, που περιλαμβάνουν και τους παρατιθέμενους οικισμούς:
(απογραφή 2011)
Δημοτική Ενότητα Ολύμπου
μικρογραφία|Η Δημοτική Ενότητα Ολύμπου Η Δημοτική Ενότητα Ολύμπου, απαρτίζεται από την πρώην Αυτοδιοίκητη Κοινότητα Ολύμπου Καρπάθου και έχει πληθυσμό 556 κατοίκους (μετά τις γνωστές διατάξεις του Καλλικράτη, η Αυτοδιοίκητη Κοινότητα Ολύμπου Καρπάθου ενσωματώθηκε στον ενιαίο Καλλικράτειο Δήμο Καρπάθου ως Τοπική Κοινότητα). Στη Δημοτική Ενότητα Ολύμπου εξακολουθεί να περιλαμβάνεται και με το σχέδιο Κλεισθένης η Όλυμπος, ως Κοινότητα, στην οποία ανήκουν οι οικισμοί:
Αθλητισμός
μικρογραφία|Πηγάδια Καρπάθου, Το δημοτικό ανοιχτό θέατρο ΠΟΣΕΙΔΩΝΕΙΟ. Η κυριότερη και επίσημη ομάδα που εκπροσωπεί το νησί στα δωδεκανησιακά και ελληνικά πρωταθλήματα είναι ο ΑΣ Ποσειδών Καρπάθου. Πέρα απ' αυτά, κάθε χωριό του νησιού διαθέτει το δικό του αθλητικό σωματείο. Αυτά είναι ο Πρωτέας Απερίου, ο Απόλλων Βωλάδας, ο Άρης Όθους, ο Αργοναύτης Πυλών, ο Κουρσάρος Αρκάσας, η Αναγέννηση Μενετών, η Βρυσιανή Μεσοχωρίου, η Αναγέννηση Σπόων και η Όλυμπος της Ολύμπου. Κάθε καλοκαίρι, όλες οι ομάδες λαμβάνουν μέρος στο Παγκαρπαθιακό Ποδοσφαιρικό Πρωτάθλημα. Παράλληλα διοργανώνονται παιδικά ποδοσφαιρικά πρωταθλήματα, ενώ τα τελευταία χρόνια στις εγκαταστάσεις του Πρωτέα Απερίου διοργανώνεται πρωτάθλημα μπάσκετ. Άρτιες αθλητικές εγκαταστάσεις υπάρχουν στο Απέρι: το Δημοτικό Στάδιο (το οποίο το 2002 φιλοξένησε τους Αιγαιοπελαγίτικους Αγώνες Στίβου) και οι αθλητικές εγκαταστάσεις του Πρωτέα (Γήπεδο ποδοσφαίρου, Γήπεδο μπάσκετ-βόλλευ και Γυμναστήριο). Επίσης στη Βωλάδα υπάρχει γήπεδο ποδοσφαίρου και μικρό γήπεδο μπάσκετ. Πέρα από αυτά, στα χωριά Αρκάσα, Μεσοχώρι, Πηγάδια, Πυλές και Όλυμπος, υπάρχουν γήπεδα χωρίς την απαραίτητη οργάνωση, ενώ στα χωριά Αρκάσα, Μενετές, Πηγάδια, Όθος, Σπόα και Διαφάνι υπάρχουν μικρά γήπεδα 5x5 και 7x7.
ΑΣ Ποσειδών Καρπάθου
Ο Α.Σ. Ποσειδών Καρπάθου ιδρύθηκε επίσημα το έτος 1946 (ανεπίσημα το έτος 1924). Είναι η μοναδική ομάδα της Περιφερειακής Ενότητας Καρπάθου-Κάσου που πρωταγωνιστεί στα τοπικά πρωταθλήματα της Δωδεκανήσου. Επίσης, κάθε καλοκαίρι διοργανώνει το "Θερινό Παγκαρπαθιακό Ποδοσφαιρικό Πρωτάθλημα" στο οποίο μετέχουν όλες οι τοπικές ομάδες των χωριών της Καρπάθου, δίνοντας έτσι την ευκαιρία σε πάρα πολλά νέα παιδιά να ασχοληθούν με το ποδόσφαιρο.
ΑΣ Πρωτέας Απερίου
Ο αθλητικός σύλλογος '''A.Σ. Πρωτέας Απερίου''', που ιδρύθηκε το έτος 1928, είναι από τους μεγαλύτερους αθλητικούς συλλόγους στο νησί της Καρπάθου.
Κάθε καλοκαίρι διοργανώνεται τοπικό πρωτάθλημα ποδοσφαίρου με συμμετοχή όλων των αθλητικών ομάδων της Καρπάθου. Σε αυτό το πρωτάθλημα, ο Πρωτέας έχει κερδίσει το κύπελλο τα έτη 1949, 1951, 1958, 1961, 1962, 1963, 1976, 1999, 2001, 2004, 2009, 2011, 2013, 2014 και 2017. Κατέκτησε επίσης κύπελλο με την ομάδα νέων στο πρωτάθλημα νέων τα έτη 1997, 2004, 2011 και 2012 καθώς και το πρωτάθλημα παλαιμάχων το 2006. Στην τροπαιοθήκη του συλλόγου εκτός από τα παραπάνω υπάρχουν ακόμα τρόπαια μπάσκετ και το κύπελλο ήθους του 1987.
Κλίμα
Η Κάρπαθος έχει έναν από τους ηπιότερους χειμώνες στην Ευρώπη ενώ η χαμηλότερη θερμοκρασία που έχει παρατηρηθεί στους μετεωρολογικούς σταθμούς του νησιού σύμφωνα με την Εθνική Μετεωρολογική Υπηρεσία είναι +2.2°C στις 9 Φεβρουαρίου 1976 και στις 14 Φεβρουαρίου 2004 (περίοδος 1971-2022). Η Κάρπαθος είναι μια από τις ελάχιστες περιοχές στην Ευρώπη που ανήκει στη ζώνη ανθεκτικότητας φυτών 11a. Τη περίοδο 1950-60 και 1970-75 η Κάρπαθος μαζί με την Ιεράπετρα σημείωσαν την υψηλότερη μέση ετήσια θερμοκρασία στην Ελλάδα.
Αξιοθέατα
μικρογραφία|Πηγάδια Καρπάθου, ο παλαιοχριστιανικός ναός της Αγίας Φωτεινής (Άφφωτης). Ο πλέον επισκέψιμος προορισμός στην Κάρπαθο είναι, κατά κοινή ομολογία, το μεσαιωνικό κεφαλοχώρι Όλυμπος στο Βορρά του νησιού. Οι Ολυμπίτες διατηρούν μέχρι σήμερα στην καθημερινότητά τους πολλές πτυχές του παραδοσιακού τους πολιτισμού και γι' αυτό η Όλυμπος ανακηρύχθηκε το έτος 2008 με ομόφωνη απόφαση του Νομαρχιακού Συμβουλίου Δωδεκανήσου "Πόλις του ζώντας λαϊκού πολιτισμού της Δωδεκανήσου". Δεν είναι εξάλλου τυχαίο ότι το έτος 2020 ενεγράφη ως διακριτό στοιχείο στον Ελληνικό Εθνικό Κατάλογο Άυλης Πολιτιστικής Κληρονομιάς το "Ολυμπίτικο Γλέντι".
Αξίζουν επίσκεψης κάποιες από τις 18 παλαιοχριστιανικές βασιλικές του νησιού, όπως η Αγία Αναστασία στην Αρκάσα και η Αγία Φωτεινή στην πόλη της Καρπάθου. Σημαντικά αξιοθέατα αποτελούν επίσης τα ερείπια της αρχαίας πόλης της Βρυκούντος στα βόρεια του νησιού, τα ερείπια της αρχαίας Αρκάσιας στο Παλαιόκαστρο της Αρκάσας, καθώς και το Κάστρο και η αρχαία ακρόπολη της πόλεως Καρπάθου στο Απέρι. μικρογραφία|Η Όλυμπος της Καρπάθου όπως φαίνεται από τα Ανατολικά.μικρογραφία|Η παραλία ΔιακόφτηςΣτο Λευκό (30 χλμ. από την πόλη), υπάρχει η Ρωμαϊκή δεξαμενή και αρχαιολογικά ερείπια. Στην πόλη της Καρπάθου και στην Αρκάσα υπάρχουν αρχαίοι θαλαμωτοί τάφοι, δείγμα των οποίων υπάρχει στο Αρχαιολογικό Μουσείο της Καρπάθου. Επίσης, υπάρχουν διάσπαρτοι σε ολόκληρο το νησί παραδοσιακοί ανεμόμυλοι και παραδοσιακά κτήρια.
Στην πόλη της Καρπάθου, υπάρχουν δύο μνημειακά κτήρια της περιόδου της ιταλοκρατίας. Το κτήριο των Διοικητηρίων στο οποίο στεγάζεται το Επαρχείο, το Αρχαιολογικό Μουσείο και το Ειρηνοδικείο και το κτήριο του Λιμεναρχείου. Και τα δύο είναι έργα του Ιταλού αρχιτέκτονα Rodolfo Petracco. Σε όλο το νησί υπάρχουν διάσπαρτα έργα υποδομών των Ιταλών, όπως γεφύρια, υδραγωγεία, κ.α. Τα μουσεία που υπάρχουν στο νησί είναι το Αρχαιολογικό μουσείο πόλεως Καρπάθου, το Λαογραφικό μουσείο Μενετών,το Αρχαιολογικό μουσείο Αρκάσας, το Αγροτικό μουσείο Πυλών και το Λαογραφικό μουσείο Όθους. Λαογραφική συλλογή με παραδοσιακές φορεσιές υπάρχει στη Βολάδα, ενώ Πινακοθήκη-Ιστορικό Πολιτιστικό Κέντρο υπάρχει στο Απέρι.
Οικοτουριστικός προορισμός
Λόγω του εξαιρετικού φυσικού περιβάλλοντος της περιοχής με τους παραδοσιακούς οικισμούς ιδιαίτερης αρχιτεκτονικής, τους σημαντικούς αρχαιολογικούς χώρους, τα πολυάριθμα εκκλησάκια και τις εξαιρετικές παραλίες που μπορεί κανείς να επισκεφτεί, η Βόρεια Κάρπαθος είναι ιδανική για ήπιες μορφές τουρισμού με πολιτιστικά, ιστορικά και φυσιολατρικά ενδιαφέροντα. Αναμφισβήτητα, ο αποτελεσματικότερος τρόπος να γνωρίσει κανείς την περιοχή και τις ομορφιές της είναι πεζοπορώντας. Πράγματι, η Βόρεια Κάρπαθος διαθέτει ένα καλά αναπτυγμένο δίκτυο πεζοπορικών διαδρομών (μονοπάτια) μέσω των οποίων μπορεί κανείς να γνωρίσει όλα τα αξιόλογα σημεία της περιοχής. Ιδιαίτερο ενδιαφέρον παρουσιάζουν τα παλιά λιθόστρωτα μονοπάτια που απαντώνται, τα οποία διατηρούν μέχρι σήμερα το παραδοσιακό τους χαρακτήρα.
Οι παραλίες του νησιού είναι απαράμιλλης ομορφιάς. Ξεχωρίζουν τα Άπελλα, ο Διακόφτης, του Μιχαλιού ο κήπος, ο Άγιος Νικόλας στην Αρκάσα, ο Άγιος Νικόλας στα Σπόα, το Διαφάνι, το Τρίστομο, του Χριστού το πηγάδι και το Αράκι. Στον Αγριλαοπόταμο και στις παραλίες του Αφιάρτη ο αέρας είναι ιδανικός για windsurfing και kitesurfing.
Οι προτεινόμενες πεζοπορικές διαδρομές της περιοχής είναι οι εξής: Σπόα - Όλυμπος / Όλυμπος - Πέι - Όλυμπος (κυκλική διαδρομή) / Όλυμπος - παραλία Φορόκλι / Όλυμπος - Διαφάνι / Όλυμπος - Αυλώνα / Όλυμπος - Κορυφή Προφήτη Ηλία / Όλυμπος - Διάσελο Αγ. Κωνσταντίνου - Διαφάνι / Αυλώνα - όρμος Τριστόμου / Αυλώνα - Αρχαία Βρυκούντα / Αυλώνα - Διαφάνι (Μέσω παραλίας Βανάντας) / Διαφάνι - Τρίστομο (μέσω περιοχής Ξυλόσκαλας) / Διάσχιση νήσου Σαρίας.
Συγκοινωνία
Η Κάρπαθος διαθέτει αερολιμένα με προδιαγραφές διεθνών αεροπορικών πτήσεων και με κτιριακές εγκαταστάσεις επιφάνειας 12.500 τ.μ. Ακτοπλοϊκά συνδέεται με τον Πειραιά δύο φορές την εβδομάδα το χειμώνα και τρεις το καλοκαίρι, την Κρήτη, την Κάσο, τη Χάλκη, τη Ρόδο, και άλλα νησιά των Δωδεκανήσων και των Κυκλάδων. Υπάρχει τοπική ακτοπλοϊκή γραμμή που συνδέει όλο το χρόνο την πρωτεύουσα της Καρπάθου με την Κάσο και θερινά δρομολόγια ημερόπλοιων που τη συνδέουν με το Διαφάνι, τη Σαρία και την Κάσο.
Σημειώσεις
<references group="σημ." />
Χρήστος Αγραπίδης
Ο Χρήστος Αγραπίδης, μανιάτικης καταγωγής και γυναικολόγος στο επάγγελμα, ήταν δήμαρχος του Πειραιά την περίοδο από 01.01.1999-31.12.2006.
Υποστηρίχθηκε από τη Νέα Δημοκρατία το 1998 (48,2% στον Α' γύρο και 58,4% στον Β' γύρο με αντίπαλο τον Χρήστο Φωτίου) και από τη Νέα Δημοκρατία μαζί με την Πολιτική Άνοιξη το 2002 (47% στον Α' γύρο και 56,1% στον Β' γύρο με αντίπαλο τον Μανώλη Μπετενιώτη). Απέτυχε να επανεκλεγεί για τρίτη φορά το 2006 με αντίπαλο τον Παναγιώτη Φασούλα, λαμβάνοντας ποσοστό 32%.
Αγραπίδης Κατηγορία:Γυναικολόγοι
Βαχίντ Τζαλιλβάντ
Ο Βαχίντ Τζαλιλβάντ (Vahid Jalilvand, περσικά: وحید جلیلوند) είναι Ιρανός σκηνοθέτης, σεναριογράφος και ηθοποιός. Γεννήθηκε στην Τεχεράνη στις 11 Μαρτίου του 1976. Έχει σπουδάσει σκηνοθεσία θεάτρου στο Πανεπιστήμιο της Τεχεράνης, ενώ ξεκίνησε την καριέρα του ως ηθοποιός σε ηλικία 15 ετών. Η πρώτη του σκηνοθετική δουλειά στον κινηματογράφο ήταν η ταινία Wednesday, May 9 (2015) (Chaharshanbeh, 19 Ordibehesht), η οποία έλαβε διακρίσεις και βραβεία σε διάφορα κινηματογραφικά φεστιβάλ, μεταξύ των οποίων και στο Διεθνές Φεστιβάλ Κινηματογράφου Βενετίας. Η επόμενη ταινία του ήταν η Περίπτωση Συνείδησης (2017) (Bedoune Tarikh, Bedoune Emza) η οποία έλαβε επίσης πολλά διεθνή βραβεία, μεταξύ των οποίων το Βραβείο Σκηνοθεσίας στο Διεθνές Φεστιβάλ Κινηματογράφου Βενετίας και τα Βραβεία FIPRESCI Καλύτερης Ταινίας και Αργυρός Αλέξανδρος στο 58ο Φεστιβάλ Κινηματογράφου Θεσσαλονίκης. Η Περίπτωση Συνείδησης αποτελεί την επίσημη πρόταση του Ιράν για το Όσκαρ Καλύτερης Ξενόγλωσσης Ταινίας 2019.
Εξωτερικοί σύνδεσμοι
Κατηγορία:Ιρανοί σεναριογράφοι Κατηγορία:Ιρανοί σκηνοθέτες κινηματογράφου
Αλφειός ο Μυτιληναίος
Ο Αλφειός ο Μυτιληναίος ήταν Έλληνας επιγραμματοποιός με καταγωγή από τη Μυτιλήνη, ο οποίος έζησε την εποχή του Αυγούστου στην Ρώμη. Σώζονται περί τα δέκα επιγράμματά του στην Παλατινή Ανθολογία. Έγραψε και ποιήματα τα οποία αναφέρονται σε θεούς (Πάνα, Ποσειδώνα), σε πρόσωπα (Όμηρο, Θεμιστοκλή) αλλά και πόλεις (Μυκήνες, Άργος, Δήλος).
Εξωτερικοί σύνδεσμοι
Κατηγορία:Παλατινή Ανθολογία Κατηγορία:Μούσα Παιδική Κατηγορία:Ανθολογία του Πλανούδη Κατηγορία:Αρχαίοι Μυτιληνιοί
Νικόλαος Ματσούκας
Ο Νικόλαος Ματσούκας (Ξάνθη, 1934 - 6 Μαΐου 2006) ήταν Έλληνας καθηγητής Φιλοσοφίας και Δογματικής της Θεολογίας, διεθνώς αναγνωρισμένος ερευνητής και πανεπιστημιακός δάσκαλος.
Βιογραφία
Ο Νικόλαος Ματσούκας γεννήθηκε στην Ξάνθη το 1934 και απεβίωσε 06/05/2006.
Επαγγελματική σταδιοδρομία
Επί 42 χρόνια υπηρέτησε στο Αριστοτέλειο Πανεπιστήμιο Θεσσαλονίκης, κατά το μεγαλύτερο χρονικό διάστημα ως καθηγητής της Δογματικής και της Ιστορίας της Φιλοσοφίας στη Θεολογική Σχολή του ίδιου Πανεπιστημίου. Ξεκίνησε από βοηθός και στη συνέχεια επιμελητής του καθηγητή Ιωάννη Καλογήρου. Η συνεργασία του με τον καθηγητή Παναγιώτη Χρήστου είχε ως αποτέλεσμα τη διερεύνηση και έκδοση του έργου του Γρηγορίου του Παλαμά. Η επαφή του με τον καθηγητή Σάββα Αγουρίδη τον οδήγησε στη διδακτορική του διατριβή για τις αντιλήψεις για την αθανασία της ψυχής τόσο στα αρχαιοελληνικά μυστήρια όσο και στα πρώτα χριστιανικά χρόνια.
Εργογραφία
Έγραψε εκτενή έργα, μονογραφίες και άρθρα θεολογικού και φιλοσοφικού περιεχομένου. Βιβλία και μελέτες του μεταφράζονται σε ξένες γλώσσες. Ασχολήθηκε με τη λογοτεχνία και κατά καιρούς υπήρξε συνεργάτης των περιοδικών "Διαγώνιος" και "Θρακικά Χρονικά". Μετέφρασε στην ελληνική γλώσσα Φραντς Κάφκα, Έρμαν Έσσε, Μπλεζ Πασκάλ, Νικολάι Αλεξάντροβιτς Μπερντιάεφ, Παύλος Νικολάιεβιτς Ευδοκίμωφ, Βίλχελμ Ράιχ και Δημήτριος Στανιλοάε.
Εξωτερικοί σύνδεσμοι
Κατηγορία:Έλληνες φιλόσοφοι Κατηγορία:Έλληνες θεολόγοι
Δουκάτο Αντιόχειας της Πισιδίας
μικρογραφία|Η Αντιόχεια σήμερα Το Δουκάτο Αντιόχειας της Πισιδίας ήταν διοικητική διαίρεση της Βυζαντινής Αυτοκρατορίας στην περιοχή της Πισιδίας κατά τον 11ο αιώνα.
Η οχυρωμένη πόλη της Αντιόχειας, η σημερινή Γιαλβάκ του Βιλαετίου Χαμινταμπάντ της Τουρκίας, ήταν έδρα βυζαντινού δούξ. Διοικητής του Δουκάτου αναφέρεται ο Μιχαήλ Μαύρηξ ανάμεσα στο 1070-1080.
Πηγές
Κατηγορία:Δουκάτα της Βυζαντινής αυτοκρατορίας
Αρέμα ΦΚ
Εξωτερική σύνδεσμοι
Κατηγορία:Ιδρύσεις ποδοσφαιρικών ομάδων το 1987 Κατηγορία:Αρέμα ΦΚ
Πόντος (καλαθοσφαίριση)
Οι πόντοι στην καλαθοσφαίριση χρησιμοποιούνται για την βαθμολογία των ομάδων. Οι πόντοι μπορεί να επιτευχθούν μέσω των σουτ (δύο ή τρεις πόντοι) ή με ελεύθερες βολές (ένας πόντος). Εάν ένας παίκτης πετύχει καλάθι μέσα από την γραμμή των τριών πόντων, σκοράρει 2 πόντους, ενώ αν πετύχει καλάθι πίσω από την γραμμή των τριών πόντων, τότε σκοράρει 3 πόντους. Η ομάδα που έχει πετύχει τους περισσότερους πόντους στο τέλος του παιχνιδιού κερδίζει το παιχνίδι, ενώ αν έρθει ισοπαλία τότε δίνεται 5-λεπτη παράταση και αν το σκορ έρθει πάλι ισόπαλο τότε δίνονται εκ νέου παρατάσεις όσες φορές απαιτηθεί μέχρι να αναδειχθεί τελικός νικητής.
Αναφορές
Κατηγορία:Ορολογία καλαθοσφαίρισης
Οστρακίνη
Η Οστρακίνη (αρχαία ελληνικά : Ὀστρακίνη) ήταν αρχαία ελληνιστική πόλη της Αιγύπτου στη Χερσόνησο του Σινά. Βρισκόταν στο αρχαίο δρόμο από την Αλεξάνδρεια στη Γάζα στη Λίμνη Μπαρνταουίλ. Ο αρχαιολογικός τόπος σήμερα είναι γνωστός με το όνομα Ελ Φελούσιατ.
Ιδρύθηκε ως λιμάνι κατά τον πρώτο αιώνα π.Χ. , κοντά στην Σιρβόνις στα αρχαία πολύχρονα σύνορα μεταξύ της Αιγύπτου και της Κοίλης Συρίας, αρχαιολογικά στοιχεία δείχνουν ότι η Οστρακίνη ήταν κέντρο υαλουργίας στην κλασική περίοδο. Ήταν επισκοπή κατά τη διάρκεια της Βυζαντινής περίοδου, υπάρχουν ενδείξεις ότι είχε τρεις βυζαντινές εκκλησίες, και ότι η πόλη εξακολουθούσε να είναι σημαντική ως στάση κατά μήκος της διαδρομής του εμπορίου στις αρχές της μουσουλμανικής περίοδου.
Η Οστρακίνη έχει παραδοσιακά θεωρηθεί ότι είναι η τοποθεσία του τάφου του προφήτη Αββακούμ και όπου μαρτύρησε ο Ιάκωβος ο μικρός.
Παραπομπές
Κατηγορία:Πόλεις της Αρχαίας Αιγύπτου
Στρατηγίς Κοπτού
Η Στρατηγίς Κοπτού ήταν διοικητική διαίρεση της Βυζαντινής Αυτοκρατορίας, από τα μικρά συνοριακά Θέματα που λέγονταν στρατηγίδες ή στρατηγάτα τον 10ο αιώνα.
Η Κόπτος ήταν κάστρο στην Καππαδοκία της Μικράς Ασίας στην επικράτεια των Παυλικανών όπου πρωτύτερα το κατείχαν. Ο στρατηγός της Κόπτου ήταν υφιστάμενος του Δούξ του Θέματος Μεσοποταμίας.
Παραπομπές
Κατηγορία:Βυζαντινά θέματα
Google Street View
thumb|right|300px|{{legend|#305BA3|Χώρες με κυρίως πλήρη κάλυψη}} {{legend|#7E98CE|Χώρες με μερική κάλυψη}} {{legend|#FF7F27|Χώρες με προγραμματισμένη πλήρη ή μερική κάλυψη (επίσημο)}} {{legend|#E9B96E|Χώρες με προγραμματισμένη πλήρη ή μερική κάλυψη (ανεπίσημο)}}{{legend|#4E9A06|Χώρες με προβολή μόνο επιλεγμένων επιχειρήσεων ή/και τουριστικών αξιοθέατων}}{{legend|#8ACF45|Χώρες με προβολή μόνο ιδιωτικών επιχειρήσεων}}{{legend|#E0E0E0|Χώρες χωρίς τρέχουσα ή προγραμματισμένη κάλυψη}}
Το Google Street View είναι τεχνολογικό γνώρισμα που εμφανίζεται στους Χάρτες Google και το Google Earth και προσφέρει πανοραμική θέα από θέσεις σε πολλούς δρόμους του κόσμου. Ξεκίνησε το 2007 σε αρκετές πόλεις στις Ηνωμένες Πολιτείες και έκτοτε επεκτάθηκε για να συμπεριλάβει πόλεις και αγροτικές περιοχές σε όλο τον κόσμο. Οι δρόμοι με τις διαθέσιμες εικόνες στο Street View εμφανίζονται ως μπλε γραμμές στους Χάρτες Google. Η προβολή Google Street View εμφανίζει πανοράματα συρραμένων εικόνων. Η περισσότερη φωτογράφιση γίνεται με το αυτοκίνητο, αλλά μερικές γίνεται με πεζοπόρο, με τρίκυκλο, με περπάτημα, με βάρκα, με σνόουμομπιλ και με υποβρύχια συσκευή.
Ιστορία και γνωρίσματα
thumb|right|Αυτοκίνητο της Google Street View στη Γερμανία Το Street View ξεκίνησε το 2001 με το Stanford CityBlock Project, ένα ερευνητικό σχέδιο του Πανεπιστημίου Στάνφορντ χρηματοδοτούμενο από την Google. Το σχέδιο ολοκληρώθηκε τον Ιούνιο του 2006 και η τεχνολογία του αναδιπλώθηκε στο StreetView.
Εφαρμογή
Η προβολή Street View είναι διαθέσιμη ως στοιχείο των Χαρτών Google ως διαδικτυακή εφαρμογή και ως εφαρμογή για κινητά Android και iOS. Αρχικά, οι Χάρτες Google χρησιμοποίησαν το Adobe Flash για το Street View. Η Google αναθεώρησε τους Χάρτες Google το 2013. Η νεότερη έκδοση χρησιμοποιεί εκτενώς το JavaScript και παρέχει διεπαφή προγραμματισμού εφαρμογών JavaScript. Κατά τη στιγμή της κυκλοφορίας τους, οι νέοι Χάρτες Google και Street View μετριούνται πιο αργά από την παλιά έκδοση σε διάφορες ρυθμίσεις. Ένας χρήστης μπορεί να μεταβεί στην παλιά έκδοση των Χαρτών Google, κάτι που είναι ιδιαίτερα χρήσιμο όταν οι Χάρτες Google είναι πιο βραδείς από ότι συνήθως.
Εξωτερικοί σύνδεσμοι
Κατηγορία:Google (υπηρεσίες) Κατηγορία:Εικονική πραγματικότητα
Β΄ κατηγορία πετοσφαίρισης ανδρών Κύπρου 2002-03
Η Β΄ κατηγορία πετοσφαίρισης ανδρών Κύπρου 2002-03 ήταν η 26η έκδοση της Α΄ κατηγορίας πετοσφαίρισης της Κύπρου υπό την αιγίδα της Κυπριακή Ομοσπονδία Πετοσφαίρισης. Το πρωτάθλημα κέρδισε η Ολυμπιάδα Νεάπολης.
Σύστημα διεξαγωγής
Στο πρωτάθλημα της Β΄ κατηγορίας 2002-03 συμμετείχαν 8 ομάδες. Διεξήχθη σε δύο φάσεις. Στην πρώτη φάση, όλες οι ομάδες αναμετρήθηκαν αναμεταξύ τους από δύο φορές, μία εντός και μία εκτός έδρας.
Σύμφωνα με τη σειρά κατάταξη της πρώτης φάσης, οι πρώτες οχτώ ομάδες έδωσαν μεταξύ τους αγώνες play off για την ανάδειξη του πρωταθλητής. Στον Α΄ γύρο των play off οι ομάδες αναμετριόνταν ως εξής: 1η-8η, 2η-7η, 3η-6η και 4η-5η. Για την πρόκριση στον επόμενο γύρο έπρεπε μία ομάδα από κάθε ζευγάρι να πετύχει 3 νίκες.
Στον Β΄ γύρο των play off (ημιτελική φάση) η νικήτρια του ζευγαριού 1η-8η αντιμετώπισε την νικήτρια του ζευγαριού 4η-5η και η νικήτρια του ζευγαριού 2η-7η αντιμετώπισε τη νικήτρια του ζευγαριού 3η-6η. Για την πρόκριση στον επόμενο γύρο έπρεπε μία ομάδα από κάθε ζευγάρι να πετύχει 3 νίκες.
Οι ομάδες που έχασαν στον Α΄ γύρο των play-off τοποθετήθηκαν στις θέσεις 5 με 8 ανάλογα με τη θέση που κατέλαβαν στην Α΄ φάση.
Σε όλους τους γύρους μετρούσαν οι νίκες που είχαν πετύχει οι ομάδες στην Α΄ φάση του πρωταθλήματος. Η σειρά των αγώνων κάθε ζευγαριού ξεκινούσε στην έδρα της ομάδας που τερμάτισε πιο ψηλά στη λήξη της Α΄ φάσης του πρωταθλήματος και συνεχίζονταν εναλλάξ στις έδρες των δύο ομάδων μέχρι την ολοκλήρωση της φάσης.
Η πρωταθλήτρια ομάδα προβιβάστηκε στην Α΄ κατηγορία 2003-04.
Συμμετέχουσες ομάδες
Ο πίνακας που ακολουθεί παρουσιάζει αλφαβητικά τις ομάδες που συμμετείχαν στο πρωτάθλημα.
Βαθμολογία
Η βαθμολογία στο τέλος της Α΄ φάσης ήταν:
Πηγή :
Α΄ γύρος
Στον Α΄ γύρο αναμετρήθηκαν οι:
Τελική φάση
Για την ανάδειξη του πρωταθλητή αναμετρήθηκαν η Ολυμπιάδα Νεάπολης και η ΑΕΚ Καραβά. Οι δύο ομάδες είχαν πετύχει από μία νίκη στην Α΄ φάση. Μετά από 2 αγώνες το σκορ έγινε 3-1 νίκες υπέρ της Ολυμπιάδας, η οποία ανακηρύχθηκε πρωταθλήτρια.
Τελική κατάταξη
Η τελική κατάταξη των ομάδων μετά την ολοκλήρωση των play off ήταν:
Παραπομπές
Κατηγορία:Β΄ κατηγορία πετοσφαίρισης ανδρών Κύπρου Κατηγορία:Πετοσφαίριση το 2002 Κατηγορία:Πετοσφαίριση το 2003
Αξιός Ι (ναρκαλιευτικό)
Αξιός Ι (Ναρκαλιευτικό) / (Ναρκοθέτις) / 05 τύπου ‘MERSEY’
Πρώην 'Υ-3'. Πρώην 'H84 Cape Grisnez'.
Κατασκευάστηκε στα ναυπηγεία 'Hudson Steam Fishing Co Ltd Hull'. Αγοράστηκε από την Αγγλία το 1938 – Δαπάνη Ελληνικού Δημοσίου. Ομοίου τύπου πλοία : 'Αξιός I', ‘Αλιάκμων I’,‘Νέστος Ι’ και ‘Στρυμών Ι’. Διασκευάστηκαν σε Ναρκαλιευτικά μεταξύ 1925-1926. Συμμετείχε στις επιχειρήσεις 1941-1942. Καταστράφηκε στη Σύρο στις 28 Απριλίου 1941 από Γερμανική αεροπορική επίθεση.
Κατηγορία:Ελληνικά Ναρκαλιευτικά
Fall Out Boy
Οι Fall Out Boy είναι ένα αμερικάνικο ροκ συγκρότημα το οποίο δημιουργήθηκε στο Γουίλμετ του Ιλινόι, ένα προάστιο του Σικάγο, το 2001. Το συγκρότημα αποτελείται από τον βασικό τραγουδιστή και κιθαρίστα Πάτρικ Σταμπ, τον μπασίστα Πιτ Γουέντς, τον κιθαρίστα Τζο Τρόμαν, και τον ντράμερ Άντι Χάρλεϊ. Το συγκρότημα προέρχεται από την πανκ σκηνή του Σικάγο, με το οποίο ο Γουέντς είχε ασχοληθεί αρκετά. Το συγκρότημα δημιουργήθηκε από τον Γουέντς και τον Τρόμαν ως ποπ πανκ πρότζεκτ σε σχέση με αδιάλλακτα συγκροτήματα, και ο Σταμπ πήρε μέρος στο συγκρότημα λίγο αργότερα. Το συγκρότημα πέρασε από πολλές αλλαγές ντράμερ πριν καταλήξουν στον Χάρλεϊ και ηχογραφήσουν το πρώτο τους άλμπουμ, Take This to Your Grave (2003). Το άλμπουμ έγινε μυστική επιτυχία και βοήθησε το συγκρότημα να κερδίσει μια αφιερωμένη βάση οπαδών μέσα από εντατικές περιοδείες, και μέτριες διαφημιστικές επιτυχίες.
Έχοντας τον Γουέντς ως τον στιχουργό του συγκροτήματος και τον Σταμπ ως τον βασικό συνθέτη, η μεγαλύτερη επιτυχία του συγκροτήματος το 2005, From Under the Cork Tree, παρήγαγε δύο δυνατά single, "Sugar, We're Goin Down" και "Dance, Dance," και έγινε διπλά πλατινένιο, μετατρέποντας έτσι το συγκρότημα σε σούπερσταρ και κάνοντας τον Γουέντς διάσημο και γνωστό στον χόρο των περιοδικών. Οι Fall Out Boy δέχτηκαν μια υποψηφιότητα Καλύτερου Νέου Καλλιτέχνη στα Grammy Awards του 2006. Η επόμενη επιτυχία τους το 2007, το Infinity on High, έγινε πρώτο στο Billboard 200 με 260.000 πωλήσεις την πρώτη εβδομάδα. Παρήγαγε δύο παγκοσμίως γνωστά singles, τα "This Ain't a Scene, It's an Arms Race" και "Thnks fr th Mmrs".
Παραπομπές
Κατηγορία:Μουσικά συγκροτήματα από το Σικάγο Κατηγορία:Αμερικανικά pop rock συγκροτήματα Κατηγορία:Αμερικανικά emo συγκροτήματα Κατηγορία:Νικητές Kerrang! Awards
Ανταγόρας ο Ρόδιος
Ο Ανταγόρας ήταν Έλληνας ποιητής του 3ου π.Χ. αιώνα με καταγωγή από τη Ρόδο. Έζησε στην Αθήνα και στη Μακεδονία, προσκεκλημένος του Αντίγονου Γονατά. Γνωστά έργα του είναι η χαμένη Θηβαΐδα και ο Ύμνος στον Έρωτα, από τον οποίο σώζονται λίγοι στίχοι. Σώζονται επίσης δύο επιγράμματά του στην Παλατινή Ανθολογία (VII 103 και IX 147).
Πηγές
Κατηγορία:Αρχαίοι Έλληνες επικοί ποιητές Κατηγορία:Αρχαίοι Ρόδιοι Κατηγορία:Παλατινή Ανθολογία
Δάφνες στο ρινγκ
Οι Δάφνες στο ρινγκ (Πρωτότυπος τίτλος: Body and Soul) είναι δραματικό φιλμ νουάρ πυγμαχίας, αμερικανικής παραγωγής του 1947 σε σκηνοθεσία Ρόμπερτ Ρόσσεν και σενάριο του Άμπραχαμ Πολόνσκι. Πρωταγωνιστούν ο Τζον Γκάρφιλντ και η Λίλι Πάλμερ. Θεωρείται η πρώτη εξαιρετική ταινία για την πυγμαχία και το κορυφαίο παράδειγμα του υπο-είδους "boxing noir", καθώς και ο πνευματικός πρόγονος πολλών ταινιών πυγμαχίας που θ' ακολουθήσουν, συμπεριλαμβανομένης και του Οργισμένο είδωλο (1980) του Μάρτιν Σκορτσέζε με τον Ρόμπερτ Ντε Νίρο, και το Ρόκι (1976) με τον Σιλβέστερ Σταλόνε.
Πλοκή
Η ταινία αναφέρεται σε ένα προβλήμα ηθικής που αντιμετωπίζει ο βασικός χαρακτήρας Τσάρλι Ντέιβις με πολλά στοιχεία νουάρ όπου η επιδίωξη του χρήματος γίνεται το κύριο αίτιο που εκτροχιάζει τον κοινό άνθρωπο στην προσπάθειά του για επιτυχία.
Σε πολύ νεαρή ηλικία ο Τσάρλι Ντέιβις ανακηρύσσεται πρωταθλητής στους ερασιτέχνες της πυγμαχίας και στην προσπάθειά του να προχωρήσει στον επαγγελματικό μποξ θα δεχθεί την σφοδρή αντίδραση της μητέρας του. Όταν θα βρεθούν όμως σε οικονομικό αδιέξοδο και με τη συγκατάθεση της αρραβωνιαστικιάς του Πεγκ, θ' αγωνιστεί πλέον σ' επαγγελματικό επίπεδο και μετά από επιτυχημένη πορεία θα γίνει παγκόσμιος πρωταθλητής, γνωρίζοντας πλούτη και δόξα. Το εξαιρετικό του ταλέντο δεν θα περάσει απαρατήρητο από τον μεγάλο μάνατζερ και διοργανωτή αγώνων, τον Ρόμπερτς, ο οποίος στο βωμό του χρήματος θυσιάζει τα πάντα. Ψυχρός, αδίστακτος με σημαία το σίγουρο κέρδος, χωρίς ενδοιασμούς και αισθήματα, θα μετατρέψει τον Τσάρλι σε μια μηχανή που παράγει χρήμα. Ο Τσάρλι μεθυσμένος από τα πλούτη θα παρατήσει την Πεγκ και θα ξεκινήσει έναν άμετρο τρόπο διαβίωσης με ροπή στον αλκοολισμό, της γυναίκες και τις αλόγιστες σπατάλες. Για ν' αποφύγει την επιστροφή του στην φτώχια δεν θ' αρνηθεί τα 60.000 δολάρια που του προσφέρει ο Ρόμπερς για έναν τελευταίο στημένο αγώνα πριν αποσυρθεί. Είναι υποχρεωμένος ν' αντιμετωπίσει τον νεαρό διεκδικητή του τίτλου Τζακ Μάρλοου με τη διαφορά όμως ότι πρέπει να χάσει για να μεγιστοποιήσει την απόδοση των στοιχημάτων.
Ο Τσάρλι κερδίζει τον αγώνα και διατηρεί τον τίτλο του, και καθώς κατεβαίνει από το ρινγκ περνάει από την ερωμένη του Άλις, χωρίς να την προσέξει. Στο δρόμο προς τα αποδυτήρια, ο Ρόμπερτς προειδοποιεί τον Τσάρλι ότι με αυτό που έκανε δεν θα ξεμπερδέψει μαζί του. Αλλά ο Τσάρλι του απαντά: «Τι θα μου κάνεις, θα με σκοτώσεις; Όλοι πεθαίνουν » και στη συνέχεια αγκαλιάζει την Πεγκ. Με τις λέξεις «δεν ένιωσα καλύτερα στη ζωή μου», βγαίνει έξω με την Πεγκ από ένα σκοτεινό δωμάτιο στο δρόμο για το σπίτι τους.
Παραγωγή
Το 1946, το συμβόλαιο του Γκάρφιλντ με την Warners Bros έληξε και το στούντιο του πρόσφερε ένα νέο συμβόλαιο για 15 χρόνια, αλλά αυτός αρνήθηκε, δημιουργώντας τη δική του εταιρεία ταινιών Enterprise Studios. Το πρώτο της έργο ήταν να είναι ένα δράμα πυγμαχίας, βασισμένο στη βιογραφία του πρωταθλητή μεσαίου βάρους και του «ειδώλου των αμερικανικών πεζοναυτών» Barney Ross, που έγινε εθισμένος στα ναρκωτικά, αλλά στη συνέχεια νίκησε αυτόν τον εθισμό. «Το θέμα της πυγμαχίας λογοκρίθηκε εύκολα, αλλά απαγορεύτηκε η αναφορά στον εθισμό του στα ναρκωτικά». Ο σεναριογράφος Άμπραχαμ Πολόνσκυ ξανάγραψε μια δική του ιστορία στην οποία «ένας μποξέρ από το εβραϊκό γκέτο της Νέας Υόρκης έρχεται σε επαφή με έναν γκάνγκστερ για την αναζήτηση πολλών χρημάτων, παρόλο που αυτό σημαίνει προδοσία σε όλους εκείνους που αγαπά». Ο Γκάρφιλντ επέλεξε τον Ρόμπερτ Ρόσεν να είναι ο σκηνοθέτης της ταινίας, επίσης από την Warner Brothers, ο οποίος λίγο πριν έκανε το ντεμπούτο του ως σκηνοθέτης με το θρίλερ νουάρ Johnny O'Clock (1947).
Όπως σημειώνει ο κριτικός κινηματογράφου Μπράιαν Κάντι, «η επιτυχία της Garfield Enterprise ήταν σύντομη. Ανακηρύσσοντας τον εαυτό του ως «δια βίου δημοκράτη», ο Γκάρφιλντ κάλεσε τους φιλελεύθερους του Χόλυγουντ να εργαστούν μαζί του, και ως αποτέλεσμα σύντομα έγινε στόχος ενός αντικομμουνιστικού κυνήγι μαγισσών στο Χόλυγουντ. Ο Γκάρφιλντ, ο Πολόνσκυ, ο Ρόσεν και οι ηθοποιοί Ανν Ρέβιρ και Κάναντα Λι κλήθηκαν να καταθέσουν στην επιτροπή του Κογκρέσου για τη διερεύνηση των αντι-αμερικανικών δραστηριοτήτων. Τα ονόματά τους περιλήφθηκαν στη μαύρη λίστα και, ως εκ τούτου, η δουλειά τους στο Χόλιγουντ διακόπηκε για πολλά χρόνια ή σταμάτησε εντελώς » .«Ο Ρόσεν και ο Πολόνσκυ περιήλθαν στη μαύρη λίστα και ο Γκάρφιλντ, ο οποίος καταδίκασε τον κομμουνισμό ως τυραννία, αλλά αρνήθηκε να δώσει τα ονόματα άλλων κομμουνιστών, η καριέρα του καταστράφηκε επίσης. Μετά την δημιουργία της ταινίας "Ο Νόμος των Γκάνγκστερς" το 1948, ο Γκάρφιλντ δεν του επιτράπηκε να ακολουθήσει καριέρα και πέθανε από καρδιακή προσβολή ένα χρόνο αργότερα στην ηλικία των 39 ετών, χωρίς να ξεπεράσει το σύνδρομο κακής τύχης.
Το 1957, η United Artists χρησιμοποίησε την αρχική ιδέα της ταινίας του Γκάρφιλντ για τον μπόξερ Barney Ross, δημιουργώντας την βιογραφική ταινία «The Monkey on My Back », σε σκηνοθεσία του Andre De Tot και πρωταγωνιστή τον Κάμερον Μίτσελ.
Κριτικές
Η ταινία εκτιμήθηκε ιδιαίτερα από τους κριτικούς, κυρίως λόγω του γεγονότος ότι οι δημιουργοί της ταινίας κατάφεραν να δώσουν στο παραδοσιακό μελόδραμα της πυγμαχίας μια έντονη κοινωνική πτυχή. Το έργο πολλών μελών της δημιουργικής ομάδας, συμπεριλαμβανομένου του σεναριογράφου Πολόνσκι, του σκηνοθέτη Ρόσεν, του διευθυντή φωτογραφίας James Wong Howe και του ηθοποιού Τζον Γκάρφιλντ, επαινέθηκε.
Midwestcon
Το Midwestcon είναι συνέδριο επιστημονικής φαντασίας που διεξάγεται ετησίως στο Σινσινάτι του Οχάιο των ΗΠΑ από το Cincinnati Fantasy Group.
Δάφνες στο ρινγκ
Κριτικές
Ο Ντένις Σβαρτς σημείωσε ότι «Ο Γκάρφιλντ απεικονίζεται ως το θύμα ενός αδίστακτου καπιταλιστικού συστήματος που κυβερνά τα πάντα, συμπεριλαμβανομένων των αθλητικών εκδηλώσεων, επειδή ο μικρός άντρας υπάρχει πάντα με τη χάρη ενός μεγάλου επιχειρηματία. Αυτός ο τύπος φιλελεύθερης σκέψης ήταν χαρακτηριστικός των δράσεων που έγιναν τη δεκαετία του 1930. Αυτή η ταινία αφορά περισσότερο τη διαφθορά και τη βία παντού στην Αμερική παρά την πυγμαχία. Αν και τις επόμενες δεκαετίες η επιρροή του στις ταινίες πυγμαχίας ήταν τεράστια, καθώς όλα τα κλισέ και οι ιστορικές του αναφορές για την άνοδο από τους δρόμους της πόλης στο ρετιρέ αντιγράφηκαν συχνά σε ένα ευρύ φάσμα ταινιών, όπως το "Οργισμένο είδωλο " (1980) και το "Ρόκι (1976)".
Υποδοχή
Οι κριτικές ανασκόπησης στην ιστοσελίδα Rotten Tomatoes, δίνουν βαθμολογία θετικής έγκρισης σε ποσοστό 100%, με βάση 11 κριτικές και μέση βαθμολογία 7.72/10.
Πανεπιστήμιο Θεσσαλίας
Το Πανεπιστήμιο Θεσσαλίας είναι δημόσιο Ανώτατο Εκπαιδευτικό Ίδρυμα (ΑΕΙ) της Ελλάδας, με έδρα τον Βόλο. Ιδρύθηκε το 1984 και μέχρι τις αρχές του 2019 αποτελούνταν από έξι Σχολές (Ανθρωπιστικών και Κοινωνικών Επιστημών, Επιστημών Υγείας, Πολυτεχνική, Γεωπονικών Επιστημών, Θετικών Επιστημών, Επιστήμης Φυσικής Αγωγής και Αθλητισμού) και 18 τμήματα, με πανεπιστημιακές μονάδες στο Βόλο, τη Λάρισα, τα Τρίκαλα, την Καρδίτσα και τη Λαμία.
Τον Ιανουάριο του 2019, με το ν. 4589, τα ΤΕΙ Θεσσαλίας και Στερεάς Ελλάδας καταργήθηκαν και το σύνολο των Τμημάτων του πρώτου καθώς και τα Τμήματα Ηλεκτρονικών Μηχανικών ΤΕ, Μηχανικών Πληροφορικής ΤΕ, Νοσηλευτικής και Φυσικοθεραπείας του δεύτερου εντάχθηκαν στο Πανεπιστήμιο Θεσσαλίας. Πλέον, το Πανεπιστήμιο Θεσσαλίας αποτελείται από 8 Σχολές και συνολικά 35 Τμήματα.
Το Πανεπιστήμιο Θεσσαλίας ανήκει στα νεότερα ΑΕΙ της χώρας και σε αυτό φοιτούν περίπου 44.994 προπτυχιακοί φοιτητές και 6.401 μεταπτυχιακοί και υποψήφιοι διδάκτορες.
Πρύτανης του Π.Θ. για την περίοδο 2023-2026 διατελεί ο καθηγητής Χαράλαμπος Μπιλλίνης.
Ιστορία
Το Πανεπιστήμιο Θεσσαλίας ιδρύθηκε το 1984 με το Π.Δ. 83/1984 μαζί με το Πανεπιστήμιο Αιγαίου και το Ιόνιο Πανεπιστήμιο και ως διοικητική έδρα του ιδρύματος ορίστηκε ο Βόλος.
Σύμφωνα με το ιδρυτικό προεδρικό διάταγμα, το Πανεπιστήμιο Θεσσαλίας περιελάμβανε τα ακόλουθα τμήματα: αριστερά|μικρογραφία|200x200εσ|Κτίριο διοίκησης Πανεπιστημίου Θεσσαλίας στην παραλία του Βόλου Με την τροποποίηση του πρώτου διατάγματος, με το Π.Δ. 302/1985 και κατόπιν με το Π.Δ. 107/86, ιδρύθηκαν η Σχολή Ανθρωπιστικών Επιστημών, η οποία περιελάμβανε τα δύο Παιδαγωγικά τμήματα και το Γενικό Τμήμα, και η Σχολή Επιστημών Παραγωγής, με το τμήμα Γεωπονίας, Φυτικής και Ζωικής Παραγωγής, το τμήμα Μηχανικών Χωροταξίας και Περιφερειακής Ανάπτυξης και το τμήμα Μηχανολόγων Μηχανικών Βιομηχανίας. Επιπλέον ιδρύθηκαν, ως ανεξάρτητα τμήματα, το τμήμα Επιστήμης Φυσικής Αγωγής και Αθλητισμού και το τμήμα Ιατρικής (με έδρα τη Λάρισα).
Από τα τμήματα αυτά, τα δύο Παιδαγωγικά και το τμήμα Γεωπονίας άρχισαν να δέχονται τους πρώτους φοιτητές από το ακαδημαϊκό έτος 1988-89. Από το 1989-90 άρχισε η λειτουργία του τμήματος Μηχανικών Χωροταξίας και Περιφερειακής Ανάπτυξης, ενώ κατά το ακαδημαϊκό έτος 1990-91 άρχισαν να λειτουργούν τα τμήματα Μηχανολόγων Μηχανικών Βιομηχανίας και το τμήμα Ιατρικής. Το Γενικό Τμήμα, το οποίο δεν είχε δικούς του φοιτητές, άρχισε να παρέχει εκπαιδευτικές υπηρεσίες στα άλλα τμήματα.
Τα πρώτα χρόνια λειτουργίας του Πανεπιστημίου Θεσσαλίας, το ίδρυμα είχε οκτώ ακαδημαϊκά τμήματα, με έδρα το Βόλο εκτός από το τμήμα Ιατρικής που είχε έδρα τη Λάρισα.
Νέα τμήματα προστέθηκαν την επόμενη δεκαετία: από το ακαδημαϊκό έτος 1994-95 το Τμήμα Πολιτικών Μηχανικών στο Βόλο, το Τμήμα Κτηνιατρικής στην Καρδίτσα, και το Τμήμα Επιστήμης Φυσικής Αγωγής και Αθλητισμού στα Τρίκαλα. Επίσης, το 1998-99 άρχισαν να λειτουργούν το Παιδαγωγικό Τμήμα Ειδικής Αγωγής και το Τμήμα Ιστορίας-Αρχαιολογίας-Λαογραφίας στο Βόλο.
Τέλος, το 1999, ιδρύθηκαν το Τμήμα Οικονομικών Επιστημών και το Τμήμα Αρχιτεκτόνων Μηχανικών, ενώ το 2000, δύο νέα τμήματα, το Τμήμα Μηχανικών Ηλεκτρονικών Υπολογιστών, Τηλεπικοινωνιών, και Δικτύων στο Βόλο και το Τμήμα Βιοχημείας και Βιοτεχνολογίας στη Λάρισα.
Σχολές και τμήματα
Στο Πανεπιστήμιο Θεσσαλίας, από τον Ιανουάριο του 2019, λειτουργούν 8 Σχολές και 35 ακαδημαϊκά Τμήματα που προσφέρουν προπτυχιακά και μεταπτυχιακά προγράμματα.
Σχέδιο ΑΘΗΝΑ
Το 2013, με στόχο την αναδιοργάνωση του ακαδημαϊκού χάρτη της χώρας, καταργήθηκε το Πανεπιστήμιο Στερεάς Ελλάδας και το Τμήμα Πληροφορικής με εφαρμογές στη Βιοϊατρική εντάχθηκε στη νεοσύστατη Σχολή Θετικών Επιστημών του Πανεπιστημίου Θεσσαλίας.
Η νέα Σχολή περιλαμβάνει επίσης το Τμήμα Πληροφορικής, το οποίο προήλθε από την μετονομασία του Τμήματος Μαθηματικών-Πληροφορικής του Πανεπιστημίου Θεσσαλίας, που είχε ιδρυθεί με το Π.Δ. 177/1993, και τη μεταφορά της έδρας του από τη Λάρισα στη Λαμία.
Το νέο Τμήμα δέχθηκε για πρώτη φορά εισακτέους το ακαδημαϊκό έτος 2013-2014.
Ακαδημαϊκή αξιολόγηση
Το 2015 το Πανεπιστήμιο Θεσσαλίας αξιολογήθηκε από την Αρχή Διασφάλισης και Πιστοποίησης της Ποιότητας στην Ανώτατη Εκπαίδευση (ΑΔΙΠ) και έλαβε συνολική Θετική ιδρυματική αξιολόγηση.
Εγκαταστάσεις
Το Πανεπιστήμιο Θεσσαλίας έχει σαν ακαδημαϊκή και διοικητική έδρα το Βόλο, αλλά εγκαταστάσεις υπάρχουν και στις υπόλοιπες πόλεις όπου εδρεύουν Τμήματα του Πανεπιστημίου Θεσσαλίας. Στην πόλη του Βόλου οι εγκαταστάσεις είναι συγκεντρωμένες κυρίως σε 3 σημεία της πόλης, το Πεδίον του Άρεως όπου στεγάζεται η Πολυτεχνική Σχολή, το Φυτόκο όπου στεγάζεται η Γεωπονική Σχολή (στην πρώην αποθήκη Ματσάγγου) και την παραλία όπου στεγάζεται η Σχολή Ανθρωπιστικών και Κοινωνικών Επιστημών. Επίσης, το Οικονομικό Τμήμα και η Βιβλιοθήκη στεγάζονται σε εγκαταστάσεις στο κέντρο της πόλης. Το οικονομικό τμήμα στεγάζεται στις εγκαταστάσεις της πρώην Καπνοβιομηχανίας Ματσάγγου. Επιπρόσθετα, η Μονή Πάου αποτελεί Συνεδριακό και Πολιτιστικό Κέντρο του Πανεπιστημίου Θεσσαλίας και βρίσκεται στο Νότιο Πήλιο, 43 χλμ. από τον Βόλο, και στεγάζεται στα κτήρια μιας παλιάς μονής του 18ου αιώνα (της Μονής του Αγίου Νικολάου).
thumb|left|200px|Κτίριο Αρχιτεκτονικής στο campus της Πολυτεχνικής Σχολής στο Βόλο
Βιβλιοθήκη και Κέντρο Πληροφόρησης
Η Βιβλιοθήκη και Κέντρο Πληροφόρησης του Πανεπιστημίου Θεσσαλίας έχει έδρα το Βόλο και αποτελείται από την Κεντρική Βιβλιοθήκη στο Βόλο και τα Παραρτήματα της που λειτουργούν στο Βόλο, στη Λάρισα, στα Τρίκαλα, στην Καρδίτσα και τη Λαμία. Η συλλογή της καλύπτει όλες τις θεματικές κατηγορίες που θεραπεύουν τα προγράμματα σπουδών των Σχολών που υπάγονται στο Πανεπιστήμιο και περιλαμβάνει εκπαιδευτικό και ερευνητικό υλικό κάθε μορφής (βιβλία, περιοδικά, CD-ROM, κ.ά.), ηλεκτρονικές βάσεις δεδομένων και ηλεκτρονικά περιοδικά τόσο του ίδιου του Πανεπιστημίου όσο και μέσω συμβάσεων της Κοινοπραξίας των Ελληνικών Ακαδημαϊκών Βιβλιοθηκών (HEAL-Link), περιοδικά περιλήψεων, γενικό πληροφοριακό υλικό (εγκυκλοπαίδειες, λεξικά κ.ά.), διδακτορικές διατριβές, διπλωματικές εργασίες προπτυχιακών και μεταπτυχιακών φοιτητών, συγγράμματα και σημειώσεις μαθημάτων, υλικό σε τέτοια μορφή ώστε να υποστηρίζει τα άτομα με ειδικές ανάγκες, βιβλία αρχειακής και ιστορικής αξίας καθώς και ειδικές συλλογές (σπάνια βιβλία, χειρόγραφα κ.ά.).
Η Κεντρική Βιβλιοθήκη στεγάζεται σε ένα από τα εμβληματικά κτήρια της πόλης του Βόλου, με έντονα νεοκλασικά στοιχεία, το οποίο κατασκευάστηκε στις αρχές του 20ου αιώνα (γύρω στο 1910) για τη στέγαση της Τράπεζας Αθηνών. Η μετατροπή του σε Κεντρική Βιβλιοθήκη άρχισε το 1999 και ολοκληρώθηκε το 2004, ενώ το σημερινό πενταώροφο κτήριο 4.500 μ2 έχει διατηρήσει την εξωτερική όψη του αρχικού νεοκλασικού οικοδομήματος.
Τα εγκαίνια της Κεντρικής Βιβλιοθήκης έγιναν την άνοιξη του 2005 από τον τότε Πρόεδρο της Δημοκρατίας, Κάρολο Παπούλια. Στο κτήριο της Κεντρικής Βιβλιοθήκης διοργανώνονται ανά τακτά διαστήματα ποικίλες πολιτιστικές εκδηλώσεις, ενώ για τη συλλογή και τη λειτουργία της έχουν δημοσιευτεί άρθρα στον ελληνικό Τύπο.
Παραρτήματα βιβλιοθήκης
Τα Παραρτήματα της Κεντρικής Βιβλιοθήκης είναι τα εξής:
Φοιτητική λέσχη
Στο Πανεπιστήμιο Θεσσαλίας λειτουργούν σημεία εστίασης των φοιτητών που ανήκουν στο ίδρυμα, όσο και αυτών που ανήκουν στα διάφορα προγράμματα ανταλλαγής φοιτητών. Στην πόλη του Βόλου λειτουργεί λέσχη στο κτίριο της Φοιτητικής Εστίας, αλλά υπάρχει χώρος εστίασης φοιτητών τόσο στο κέντρο της πόλης, όσο και στις εγκαταστάσεις της Σχολής Γεωπονικών Επιστημών. Επίσης, χώροι εστίασης φοιτητών λειτουργούν και στις άλλες τέσσερις πόλεις του Πανεπιστημίου Θεσσαλίας.
Δάφνες στο ρινγκ
Βραβεία & Υποψηφιότητες
Η ταινία κέρδισε ένα Όσκαρ και είχε δύο υποψηφιότητες στην τελετή απονομής του 1948
Εξωτερικοί σύνδεσμοι
Κατηγορία:Φιλμ νουάρ Κατηγορία:Ταινίες του 1947 Κατηγορία:Αμερικανικές ταινίες Κατηγορία:Αμερικανικές ασπρόμαυρες ταινίες Κατηγορία:Αγγλόφωνες ταινίες Κατηγορία:Ταινίες σε σκηνοθεσία Ρόμπερτ Ρόσσεν Κατηγορία:Πυγμαχικές ταινίες Κατηγορία:Ταινίες των οποίων ο μοντέρ κέρδισε Όσκαρ Καλύτερου Μοντάζ Κατηγορία:Ταινίες παραγωγής United Artists Κατηγορία:Ταινίες με μουσική σύνθεση Χιούγκο Φριντόφερ Κατηγορία:Αμερικανικές αθλητικές ταινίες
Midwestcon
Το Midwestcon είναι ένα μη επίσημο συνέδριο γνωστό ως "relaxacon", το οποίο σημαίνει πως δεν έχει πρόγραμμα. Αντ' αυτού είναι αξιοσημείωτο ως μέσο για τους οπαδούς της επιστημονικής φαντασίας να συγκεντρωθούν, να γνωριστούν και να μιλήσουν χωρίς απόσπαση της προσοχής τους από άλλα συνέδρια.
Ιστορία
Ο Χάουαρντ Ντέβορ και η Μάργκαρετ Φορντ Κάιφερ συμμετείχαν και στα 56 Midwestcons από το 1950 έως το 2005.
Παραπομπές
Κατηγορία:Συνέδρια επιστημονικής φαντασίας
14 Φεβρουαρίου
13 Φεβρουαρίου | 19 Φεβρουαρίου | 20 Φεβρουαρίου
Η 14η Φεβρουαρίου είναι η 45η μέρα του έτους κατά το Γρηγοριανό ημερολόγιο. Υπολείπονται 321 μέρες (322 σε δίσεκτα έτη). Επίσης είναι η ημέρα του Αγίου Βαλεντίνου.
Ορθόδοξη Εκκλησία
Κατηγορία:Ημέρες του έτους
Αντίστιος
Ο Αντίστιος ήταν Έλληνας επιγραμματοποιός που άκμασε περί το 20 μ.Χ. Δεν υπάρχουν άλλες πληροφορίες για την ζωή του. Στην Ελληνική Ανθολογία σώζονται τέσσερα επιγράμματά του από τον Στέφανο του Φιλίππου (VI 237, VII 366, XI 40, XVI 243).
One Direction
Οι One Direction είναι Αγγλικό-Ιρλανδικό pop boy band με έδρα το Λονδίνο. Το συγκρότημα αποτελούνταν από τα μέλη: Χάρι Στάιλς (Harry Styles), Νάιαλ Χόραν (Niall Horan), Λούι Τόμλινσον (Louis Tomlinson), Λίαμ Πέιν (Liam Payne) και Ζέιν Μάλικ (Zayn Malik). Ο Ζέιν Μάλικ αποχώρησε από το συγκρότημα στις 25 Μαρτίου 2015. Υπέγραψαν με την δισκογραφική εταιρεία Syco Records του Σάιμον Κάουελ, αφότου δημιουργήθηκαν και τερμάτησαν τρίτοι στην τελική βαθμολογία της 7ης σεζόν του Βρετανικού The X Factor το 2010.